ฟ้าใส เคลียร์ดราม่าจับผิดนั่งวินฯ ไปทำงานสาย เสียภาพลักษณ์กองประกวด
งานเข้าอีกแล้ว สำหรับ ฟ้าใส ปวีณสุดา ดรูอิ้น มิสยูนิเวิร์สไทยแลนด์ 2019 หลังมีคนเม้าท์แรงว่านางงามสาวมีปัญหากับเจ้าของห้องเสื้อ อีกทั้งยังแฉอีกว่าไปงานสาย ใครเตือนอะไรก็ไม่ฟัง จนแฟนนางงามรุ่นใหญ่ไม่พอใจและรุมแอนตี้ นอกจากนี้ยังมีข่าวลือว่า หลังจากได้รับตำแหน่งแล้ว ฟ้าใส ปล่อยตัวเองจนน้ำหนักเกินเกณฑ์ จนผู้ใหญ่ในกองประกวดไม่พอใจ ไม่อนุมัติรถและคอนโดประจำตำแหน่งให้จนกว่าจะลดน้ำหนักได้สำเร็จโดยมีผู้ใช้ทวิตเตอร์รายหนึ่งได้ออกมาทวีตข้อความสรุปดราม่าว่า มีแฟนนางงามถ่ายรูป ฟ้าใส ปวีณสุดา ยืนเข้าแถวรอใช้บริการวินมอเตอร์ไซค์เพื่อไปงาน โดยระบุว่า เจ้าตัวน่าจะตื่นสาย จนรถมารับไม่ทันเลยต้องใช้บริการวินมอเตอร์ไซค์ ทำให้ส่งผลเสียต่อภาพลักษณ์ของกองประกวด นอกจากนี้เจ้าของห้องเสื้อรายหนึ่งก็ได้โพสต์ข้อความปริศนาว่า สายสุดา เหมือนตอกย้ำเรื่องข่าวลือ ฟ้าใส ชอบมาสาย อีกทั้งยังมีกูรูนางงามโพสต์ข้อความทำนองเดียวกัน แต่กองประกวดก็ไม่ได้พูดถึงเรื่องดังกล่าวแต่อย่างใดหลังจากมีดราม่าดังกล่าว ฟ้าใส ปวีณสุดา ก็ได้โพสต์ภาพข้อความในไอจีส่วนตัวว่า Just remember there is always two sides to every story. Just because someone tells you one thing doesnt make it always the true version ซึ่งแปลความได้ว่า จำไว้ว่าทุกอย่างทุกเรื่องราวมีสองด้านเสมอ เพียงเพราะมีคนบอกบางอย่างกับคุณ แต่ใช่ว่าเรื่องนั้นจะเป็นเรื่องจริงเสมอไป โดยมีเพื่อนๆ และแฟนนางงามเข้าไปให้กำลังใจฟ้าใสเป็นจำนวนมากนอกจากนี้ ฟ้าใส ไลฟ์สดในอินสตาแกรมของตัวเอง และชี้แจงถึงภาพต่อแถวรอรถมอเตอร์ไซค์ว่า โดยปกติพี่บี ผู้จัดการส่วนตัว จะเป็นคนมารับมาส่ง แต่ในวันนั้นรถของพี่บีเสีย ต้องนำเข้าศูนย์พอดี และตนยังไม่ได้รถประจำตำแหน่ง จึงนั่งวินมอเตอร์ไซค์เพื่อไปงาน เพราะกลัวว่าหากนั่งแท็กซี่รถจะติด ก่อนจะทิ้งท้ายว่านั่งมอเตอร์ไซค์ไม่ได้แปลว่ามาทำงานสายด้วย.
งานเข้าอีกแล้ว สำหรับ ฟ้าใส ปวีณสุดา หลังมีคนเม้าท์แรงว่านางงามสาวมีปัญหากับเจ้าของห้องเสื้อ อีกทั้งยังแฉอีกว่าไปงานสาย ใครเตือนอะไรก็ไม่ฟัง จนแฟนนางงามรุ่นใหญ่ไม่พอใจและรุมแอนตี้
ฟ้าใส ปวีณสุดา,ฟ้าใส,ฟ้าใส ปวีณสุดา ดราม่า,มิสยูนิเวิร์สไทยแลนด์ 2019,ดราม่านางงาม,อินสตาแกรมดารา